
16 Ιουλίου 1996 


ΥΠΟΥΡΓΙΚΕΣ Α ΠΟΦΑΣΕΙΣ Α ΕΓΚΡΙΣΕΙΣ 

Αρι8. 517258/78 (11 

Παραχώρηση έκτασης στη θέση Αγυϊάς Πάτρας στο Δήμο 
Πάτρας. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Α.Ν. 1565/50 όπως κυρώθηκε με 
τοΝ. 1624/51 και τροποποιήθηκε με το Ν.Δ. 4109/60 και 
201/74. 

2. Το άρθρο 260 του Π.Δ. 410/95 «Περί Κοινοτικού και 
Δημοτικού Κώδικα» (Α’ 231). 

3. Το Ν. 884/76 «Κανονισμό ΕΟΤ». 

4. Το Π.Δ. 27/1.2.96 (ΦΕΚ 19/Α/1.2.96) «περί συγχώ¬ 
νευσης των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείου Ανά¬ 
πτυξης». 

5. Το Ν. 2160/93 «Ρυθμίσεις για τον Τουρισμό και άλ¬ 
λες διατάξεις» (ΦΕΚ 118/Α719.7.93). 

6. Τον κανονισμό μισθώσεων, εκμισθώσεων κ.λπ. ακι¬ 
νήτων ΕΟΤ. 

7. Το Π.Δ. 26/22.1.96 (ΦΕΚ 18/Α/22.1.96) «περί διορι¬ 
σμού νέων μελών της Κυβέρνησης». 

8. Το Π.Δ. 29/1.2.96 (ΦΕΚ 20/Β71.2.96) «περί διορι¬ 
σμού Υπουργών και Υφυπουργών Ανάπτυξης». 

9. Την 411 /24.1.96 (ΦΕΚ 58/Β729.1.96) απόφαση χο¬ 
ρήγησης αρμοδιότητος στον Υφυπουργό Οικονομικών Γε- 
ώργιο Δρυ για θέματα Δημοσίων Κτημάτων. 

10. Την αριθ. 384/25/4.7.95 απόφαση του ΔΣ/ΕΟΤ. 

11. Την αριθ. 640/5.10.95 απόφαση Δημοτικού Συμ¬ 
βουλίου «περί αποδοχής των όρων παραχώρησης». 

12. Το άρθρο 27 του Ν. 2081/92. 

13. Το γεγονός ότι ουδεμία επιπλέον δαπάνη θα βαρύ¬ 
νει τον προϋπολογισμό του ΕΟΤ, αποφασίζουμε: 

1. Παραχωρούμε κατά χρήση χωρίς αντάλλαγμα στο 
Δήμο Πάτρας, έκτασης ιδιοκτησίας ΕΟΤ στη θέση «Έλος 
Αγυϊάς Πάτρας», όπως αυτή απεικονίζεται στο υπ' αριθ. 

307/63/20.6.95 τοπογραφικό διάγραμμα του ΕΟΤ. 

Η παραχώρηση γίνεται με τους εξής όρους: 

α) Η έκταση θα αξιοποιηθεί για τη δημιουργία Αθλητι¬ 
κού, Πολιτιστικού και Οικολογικού Πάρκου και με στόχο 
την αναβάθμιση της ποιότητας ζωής των κατοίκων της πε¬ 
ριοχής και την αξιοποίηση της περιουσίας του Δημο¬ 
σίου. 

β) Η διάρκεια της παραχώρησης ορίζεται σε 20 χρόνια 
με ημερομηνία έναρξης την ημερομηνία υπογραφής της 
Σύμβασης παραχώρησης. Μετά τη λήξη της σύμβασης ο 
Δήμος υποχρεώνεται να παραδόσει ανεπιφύλακτα την 
έκταση με τις εγκαταστάσεις και τον υπάρχοντα κατά το 
χρόνο της παράδοσης του ακινήτου από το Δήμο κινητό 
εξοπλισμό στον ΕΟΤ χωρίς καμία αποζημίωση. 

γ) Ο Δήμος πριν από την έναρξη εκτέλεσης οποιοσδή¬ 
ποτε εργασίας διαμόρφωσης της έκτασης, πρέπει να υπο¬ 
βάλει στον ΕΟΤ τη σχετική μελέτη για έγκριση, την οποία 
προηγούμενα θα πρέπει να έχει εγκρίνει το ΥΠΕΧΩΔΕ. 

δ) Η μελέτη πρέπει να υποβληθεί σε διάστημα (6) έξι 
μηνών από την υπογραφή της σχετικής σύμβασης. 

ε) Η εκτέλεση των εργασιών θα παρακολουθειται από 
τεχνικούς του ΕΟΤ, οι οποίοι δικαιούνται να προβαίνουν 
σε υποδείξεις και οδηγίες δεσμευτικές για το Δήμο. 

στ) Το έργο της διαμόρφωσης πρέπει να ολοκληρωθεί 
μέσα σε μία τριετία από την ημερομηνία της υπογραφής 
της σύμβασης. 

ζ) Απαγορεύεται οποιαδήποτε μετατροπή στη χρήση 
πέρα από το σκοπό για τον οποίο παραχωρεϊται η έκταση 
(όρος α). 

η) Ο Δήμος αναλαμβάνει την υποχρέωση να ασφαλίσει 
με δικά του έξοδα την παραχωρούμενη έκταση και κάθε 
κινητό ή ακίνητο μέσα σ’ αυτήν στην πραγματική τους 
αξία. 

θ) Ο Δήμος αναλαμβάνει την υποχρέωση, να προστα¬ 
τεύει την' έκταση από τυχόν καταπατήσεις ενημερώνο¬ 
ντας άμεσα την αρμόδια Δ/νση ΙΓ’ και ασκώντας κάθε πρό¬ 
σφορο και αποτελεσματικό νόμιμο μέσο. 

ι) Απαγορεύεται η παραχώρηση της χρήσης ή εκμετάλ¬ 
λευσης με οποιοδήποτε τρόπο της έκτασης, ή τμήματος 
αυτής, ή εγκαταστάσεων μέσα σ’ αυτήν σε τρίτους χωρίς 
την προηγούμενη έγκριση του ΕΟΤ. 

ια) Όλα τα λειτουργικά έξοδα θα βαρύνουν το Δήμο κα¬ 
θώς όλες οι δαπάνες συντήρησης των παραχωρουμένων, 
στην οποία υποχρεούται ο Δήμος σ’ όλη τη διάρκεια της 
παραχώρησης. 

ιβ) Σε περίπτωση που η έκταση κριθεί απαραίτητη από 
τον ΕΟΤ για εκτέλεση έργων στα πλαίσια της ανάπτυξης 
της ευρύτερης περιοχής, ο Δήμος Πάτρας υποχρεώνεται 
στην άμεση αποδοση της στον ΕΟΤ. 

Σε διαφορετική περίπτωση ο ΕΟΤ μπορεί να προχωρή¬ 
σει σε μονομερή λύση της σύμβασης και αποβολή του Δή¬ 
μου χωρίς καμία αποζημίωση. 

ιγ) Η παράβαση οποιουδήποτε από τους πιο πάνω όρους 
θα έχει σαν συνέπεια την αυτοδίκαια λύση της σύμβασης 
παραχώρησης και την απόδοση της έκτασης από το Δήμο 
με όλες τις τυχόν εγκαταστάσεις και κάθε κινητό εξοπλι¬ 
σμό χωρίς καμιά αποζημίωση από τον ΕΟΤ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 1996 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜΟΠΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

Α.-Α. ΤΣΟΧΑΤΖΟΠΟΥΛΟΣ ΓΈΩΡΓ. ΔΡΥΣ 

ΑΝΑΠΤΥΞΗΣ 

ΒΑΧ. ΠΑΓΤΑΝΔΡΕΟΥ 
-♦- 

Αριθ. 1076720/1208/0001 (2) 

Χορήγηση ειδών ατομικής προστασίας σε υπαλλήλους της 
Επιτροπής Ολυμπίων και Κληροδοτημάτων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ 
ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α. Τη διάταξη της παραγράφου 3 του άρθρου 7 της υπ’ 
αριθμ. 88555/3293/30.9.1988 Κ.Υ.Α. «Υγιεινή και ασφά¬ 
λεια του προσωπικού του Δημοσίου, των Ν.Π.Δ.Δ. και των 
Ο.Τ.Α.* (ΦΕΚ 721/Β74.10.1988), η οποία κυρώθηκε με 
το άρθρο 29 του Ν. 1836/1989 (ΦΕΚ 79 ΑΤ 

β. Τις διατάξεις του άρθρου 27 του Ν. 2081/1992 (ΦΕΚ 
154 Α'), με το οποίο προστέθηκε άρθρο 29 Α στο Ν. 
1558/1985 «Κυβέρνηση και Κυβερνητικά Όργανα». 

γ. Την αριθμ. 2/12.3.1996 απόφαση του Δ.Σ. της Επι¬ 
τροπής Ολυμπίων και Κληροδοτημάτων, σχετικά με τη χο¬ 
ρήγηση ειδών ατομικής προστασίας σε μόνιμους υπαλλή¬ 
λους της. 

δ. Το γεγονός ότι από τις διατάξεις της απόφασης αυτής 
προκαλείται δαπάνη ύψους δύο εκατομμυρίων δραχμών 
(2.000.000 δρχ.) περίπου ανά διετία σε βάρος του προϋ¬ 
πολογισμού της Επιτροπής Ολυμπίων και Κληροδοτημά¬ 
των, όπου θα εγγράφεται σχετική πίστωση στον Κ.Α. 
1512, 1528 και 1531 από το οικονομικό έτος 1996. 

ε. Την υπουργική απόφαση αριθ. 12/6.3.96 (ΦΕΚ 137/ 
Β") «Καθορισμός αρμοδιοτήτων του Υφυπουργού Εσωτε¬ 
ρικών, Δημόσιας Διοίκησης και Αποκέντρωσης, Λάμπρου 
Παπαδήμα», αποφασίζουμε: 

1. Στους μόνιμους υπαλλήλους της Επιτροπής Ολυ¬ 
μπίων και Κληροδοτημάτων, που απασχολούνται με τη συ¬ 
ντήρηση και τη βελτίωση του πρασίνου (Δεντροανθοκη¬ 
πουροί, Εργάτες, Καθαριστές, Οδηγοί, Τεχνικοί, Φύλα¬ 
κες), χορηγούνται τα κατωτέρω είδη ατομικής προστα¬ 
σίας: 

Α. Άνδρες χειμερινά 

2 παντελόνια από ύφασμα 75/25. 

2 πουλόβερ μάλλινα, τύπου ζιβάγκο ή V. 

2 ζεύγη γάντια δερμάτινα με εσωτερική γούνα. 

1 ζεύγος μποτάκια δερμάτινα, αδιάβροχα με σόλα από 
κρεπ ή· λάστιχο. 

1 πηλίκιο. 

Άνδρες θερινά 

2 παντελόνια τεριλέν από ύφασμα 55/45. 

2 πουκάμισα βαμβακερά 100%. 

1 ζευγάρι σκαρπίνια δερμάτινα, αδιάβροχα με σόλα ρα- 
φτή. 

1 πηλίκιο από ύφασμα ή ψάθα. 

Β. Γυναίκες χειμερινά 

2 ρόμπες από ύφασμα 75/25. 

2 πουλόβερ μάλλινα, τύπου ζιβάγκο ή V. 

2 ζεύγη γάντια δερμάτινα με εσωτερική γούνα. 

1 ζεύγος μποτάκια δερμάτινα, αδιάβροχα με σάλα από 
κρεπ ή λάστιχο. 

1 πηλίκιο. 

Γυναίκες θερινά 

2 φούστες τεριλέν από ύφασμα 55/45. 

2 μπλούζες βαμβακερές 100%. 

1 ζευγάρι σκαρπίνια δερμάτινα, αδιάβροχα με σάλα ρα- 
φτή τύπου γόβα. 

2. Επίσης χορηγούνται: 

1 προσόψια ανά 4 μήνες διαστάσεων 0,90 χ 0,55 υδρό¬ 
φιλο βαμβακερό 100%. 

0,5 του κιλού σαπούνι το μήνα Α' ποιότητος. 

1 σακάκι δερμάτινο ανά τριετία από μοσχάρι ή κατσίκι, 
γυναικείας ραφής για τις γυναίκες. 

0,5 του λίτρου γάλα ημερησίως. 

3. Τα ανωτέρω είδη ατομικής προστασίας αποτελούν 
περιουσιακό στοιχείο της Επιτροπής Ολυμπίων και Κλη¬ 
ροδοτημάτων και τα είδη της παρ. 1 θα αντικαθίστανται 
μόν με την παράδοση των παλαιών και όχι πριν από την πά¬ 
ροδο δύο (2) ετών. 

4. Η παράδοση θα γίνεται με σχετικό αποδεικτικό. 

5. Η χορήγηση των ειδών ατομικής προστασίας της παρ. 
1 θα γίνεται κατά την έναρξη της χειμερινής ή θερινής πε¬ 
ριόδου αντίστοιχα. 

6. Δεν παρέχεται η δυνατότητα αποτιμήοεως των ειδών 
αυτών σε χρήμα. 

7. Παρέχεται δυνατότητα αντικσταστάσεως ορισμένων 
ειδών με άλλα ίσης αξίας, όταν επιβάλλεται από τις συνθή¬ 
κες εργασίας. 

8. Οι εκπρόσωποι των εργαζομένων θα συμμετέχουν 
στη διαδικασία προμήθειας, παράδοσης και διανομής των 
ειδών ατομικής προστασίας στους εργαζομένους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 1996 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ. ΛΗΜ. 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΩΝ 

ΛΑΜΠΡΟΣ ΠΑ ΠΑΛΗ ΜΑΣ Λ. ΠΑΠΛΔΟΠΟΥΛΟΣ 

ΕΡΓΑΣΙΑΣ ΚΑΙ ΚΟΜ. ΑΣΦΑΛΙΣΕΩΝ 

ΕΥΑΓΓ. ΠΑΝΝΟΠΟΥΛΟΣ 


Αριθ; 4495 (3) 

Αύξηση ποσού για κοινωφελείς και πολιτιστικούς σκοπούς 
του Ν. 1976/91 άρθρο 8. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη σχετική νομοθεσία παρ. 6 του άρθρου 8 του Ν. 
1976/91. 

2. Τη σχετική νομοθεσία του άρθρου 8 του Π.Δ. 422/ 
81. 

3. Την με αρ. Σ. 10η/12.3.96 απόφαση του Δ.Σ. του 
Μ.Τ.Π.Υ. για την αύξηση του ποσού του Κ.Α. 05-2639 
«Λοιπές χορηγίες κοινωνικής πρόνοιας· στο ύψος των δύο 
εκατομμυρίων πεντακοσίων χιλιάδων (2.500.000) δραχ¬ 
μών. 

4. Την αδυναμία συμμετοχής του Ταμείου σε πολιτιστι¬ 
κούς και κοινωφελείς σκοπούς καθώς και διοργάνωσης 
σχετικών πολιτιστικών εκδηλώσεων για τους μετόχους και 
μερισματούχους του, αποφασίζουμε: 

Την αύξηση του ποσού του Κ. Α. 05-2639 «Λοιπές χορη¬ 
γίες κοινωνικής πρόνοιας» στο ύψος των δύο εκατομμυ¬ 
ρίων πεντακοσίων χιλιάδων (2.500.000) δραχμών σε βά¬ 
ρος του προϋπολογισμού του Μετοχικού Ταμείου Πολιτι¬ 
κών Υπαλλήλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1996 

ο ΥΠΟΥΡΓΟΙ 

ΑΛΕΞ. ΠΑΠΛΔΟΠΟΥΛΟΣ 
-♦- 

Αριθ. 2046178/6364/0023 - (4) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθμ. 2020669/2945/0023/26.3.1996 «Καθορι¬ 
σμός Επιτοκίων εντόκων γραμματίων». 

4. Το άρθρο 12 του Ν. 2074/92 (ΦΕΚ 128/31.7.92), 
αποφασίζουμε: 

1. Ορίζουμε το επιτόκιο των εντόκων γραμματίων, ετή¬ 
σιας διάρκειας Ν.Δ. 3745/57 που θα εκδοθούν ή θα ανα¬ 
νεωθούν από 5 Ιουλίου 1996 σε 13%. 

Για τα έντοκα γραμμάτια τρίμηνης και εξάμηνης διάρ¬ 
κειας ισχύει η προηγούμενη απόφασή μας αρ. 2020669/ 
2945/0023/26.3.96. 

2. Επίσης για τα άληκτα έντοκα γραμμάτια ετήσιας διάρ¬ 
κειας και για το χρονικό διάστημα από την πιο πάνω ημε¬ 
ρομηνία (5.7.1996) μέχρι και τη λήξη τους ισχύουν οι απο¬ 
φάσεις μας βάσει των οποίων έγινε η έκδοσή τους. 

3. Κάλυψη Δαπάνης 

Από τις διατάξεις της απόφασης αυτής δεν προκαλεΐται 

δαπάνη σε βάρος του Κρατικού Προϋπολογισμού οικ. 
έτους 1996. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 3 Ιουλίου 1996 

ο ΥΠΟΥΡΓΟΙ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. 2046582/7249/0022 (5) 

Καθορισμός αποδοχών των ειδικών συμβούλων με σύμ¬ 
βαση εργασίας ορισμένου χρόνου του Γενικού Λογι¬ 
στηρίου του Κράτους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

. 1. Τη διάταξη της παρ. 7 του άρθρου 5 του Ν. 2343/95. 

2. Τη διάταξη της παρ. 4 του άρθρου 5 του Ν. 2343/95 
(ΦΕΚ 211/Α795), όπως αντικαταστάθηκε με την παρ. 1 
του άρθρου 6 του Ν. 2390/96 (ΦΕΚ 54/Α796). 

3. Τις διατάξεις του άρθρου 29 Α του Ν. 1558/85, το 
οποίο προστέθηκε με το άρθρο 27 του Ν. 2081/92 (ΦΕΚ 
154/Α792). 

4. Την ανάγκη καθορισμού των αποδοχών των Ειδικών 
Συμβούλων κατά παρέκκλιση των κειμένων διατάξεων, 
που καθορίζουν ανώτατα όρια αποδοχών. 

5. Το γεγονός ότι, από τις διατάξεις της απόφασης αυ¬ 
τής. προκαλείται ετήσια δαπάνη σε βάρος του κρατικού 
προϋπολογισμού ύψους 42.000.000 δρχ. περίπου και θα 
αντιμετωπισθεί από τον φορέα 23-110 και ΚΑΕ 0311, 
αποφασίζουμε: 

1. Καθορίζουμε τις μηνιαίες αποδοχές των προβλεπο- 
μένων από τη διάταξη της παρ. 1 του άρθρου 6 του Ν. 
2390/96 ειδικών συμβούλων με σύμβαση εργασίας ορι¬ 
σμένου χρόνου του Γενικού Λογιστηρίου του Κράτους, 
στο ποσό του ενός εκατομμυρίου πεντακοσίων χιλιάδων 
(1.500.000) δραχμών. 

2. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 4 Ιουλίου 1996 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ, Δ1 β/247/12 (6) 

Μεταβίβαση στην «Εγνατία Οδός Α.Ε.» των δικαιωμάτων 
και υποχρεώσεων του Δημοσίου από συμβάσεις έργων 
κατασκευής του οδικού άξονα της Εγνατίας Οδού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των παραγράφων 6, 7 και 19 του άρ¬ 
θρου 5 του Ν. 2229/94. 

2. Τη διάταξη της παραγράφου 3 του άρθρου 16 του Ν. 
2308/95. 


3. Την υπ’ αριθμ. Δ14α/02/69/Φ.Ν. 380/10.11.1994 
Κ.Υ.Α. 

4. Το γεγονός ότι οι εργολαβίες των παρακάτω οκτώ (8) 
τμημάτων της Εγνατίας οδού βρίσκονται στο στάδιο της 
δημοπρασίας, που διενεργείται από τις υπηρεσίες του 
ΥΠΕΧΩΔΕ - Γ.Γ.Δ.Ε 

Επειδή: 

α) Η «Εγνατία Οδός» Α.Ε. θα πρέπει να αναλάβει το τα- 
χύτερον την ευθύνη κατασκευής του αυτοκινητόδρομου 
της Εγνατίας οδού. 

β) Η διαδικασία δημοπράτησης των οκτώ (8) εργολαβιών 
θα ολοκληρωθεί από τις υπηρεσίες του ΥΠΕΧΩΔΕ - 
Γ.Γ.Δ.Ε., μέχρι την κοινοποίηση στους επιλεγομένους ως 
αναδόχους των σχετικών εγκριτικών αποφάσεων του απο- 
τελεσμάτος των δημοπρασιών, αποφασίζουμε: 

Παραχωρούμε και μεταβιβάζουμε στην εταιρεία «Εγνα- 
τία Οδός» Α.Ε. χωρίς αντάλλαγμα, όλα τα πόσης φύσεως 
δικαιώματα και υποχρεώσεις του Δημοσίου, που απορρέ¬ 
ουν από τις συμβάσεις κατασκευής, που θα καταρτισθούν 
με την κοινοποίηση στους αναδόχους των εγκριτικών απο¬ 
φάσεων των δημοπρασιών (άρθρο 26 παράγρ. 1 του Π.Δ. 
609/85) των κατωτέρω οδικών τμημάτων του αυτοκινητο¬ 
δρόμου της Εγνατίας οδού: 

1. Κατασκευή τμήματος της Εγνατίας οδού από Λαδο- 
χώρι (χ.θ. 1 + 000) μέχρι Λυκοπόδι (χ.θ. 8 + 000) (αρ. έρ¬ 
γου 9371507 ΣΑΕ 071/2), προϋπολογισμού 
10.620.000.000 δρχ. 

2. Κατασκευή οδικών σηράγγων Μεσοβουνίου και Γκρί¬ 
κος μετά προσβάσεων (αρ. έργου 9371507 ΣΑΕ 071/2), 
προϋπολογισμού 8.000.000.000 δρχ. 

3. Αποπεράτωση τμήματος ΕγνατΓας οδού από κόμβο 
Περιστεριού μέχρι Παλιάμπελα Ανθοχωρίου (χ.θ. 0 + 000 
έως χ.θ. 7 + 059) (αρ. έργου 9371508 ΣΑΕ 071/2), προϋ¬ 
πολογισμού 9.000.000.000 δρχ. 

4. Εκτέλεση εργασιών πλήρους κατασκευής του αυτο¬ 
κινητοδρόμου Εγνατίας με τα συνοδά έργα του στο τμήμα 
«Γρεβενά - Κοζάνη», 1 ο υποτμήμα (χ.θ. 0 + 000 έως χ.θ. 
6 + 000) (αρ. έργου 9471541 ΣΑΕ 071/2), προϋπολογι¬ 
σμού 4.000.000.000 δρχ. 

5. Εκτέλεση εργασιών πλήρους κατασκευής του αυτο¬ 
κινητοδρόμου Εγνατίας με τα συνοδά έργα του στο τμήμα 
«Γρεβενά - Κοζάνη», 3ο υποτμήμα (χ.θ. 20 + 200 έως χ.θ. 
31 + 100) (αρ. έργου 9471541 ΣΑΕ 071/2), προϋπολογι¬ 
σμού 5.500.000.000 δρχ. 

6. Εκτέλεση εργασιών πλήρους κατασκευής του αυτο¬ 
κινητοδρόμου Εγνατίας με τα συνοδά έργα του στο τμήμα 
«Γρεβενά - Κοζάνη», 4ο υποτμήμα (χ.θ. 31 + 100 έως χ.θ. 
51 + 340) (αρ. έργου 9471541 ΣΑΕ 071 /2), προϋπολογι¬ 
σμού 9.500.000.000 δρχ. 

' 7. Κατασκευή τμήματος της οδού παράκαμψης Καβά¬ 
λας από χ.θ. 4 + 937 έως χ.θ. 9 + 400 (αρ. έργου 
9371511 ΣΑΕ 071/2), προϋπολογισμού 6.300.000.000 

δρχ· 

8. Κατασκευή έξι (6) χαραδρογεφυρών το τμήμα II της 
οδού παράκαμψης Καβάλας (χ.θ. 0+700 έως χ.θ. 
10 + 200) (αρ. έργου 9371511 ΣΑΕ 071 /2), προϋπολογι¬ 
σμού 6.800.000.000 δρχ. 

Οι εγκριτικές αποφάσεις των δημοπρασιών θα κοινο¬ 
ποιηθούν από τις αρμόδιες υπηρεσίες (4η, 5η, 7η ΠΥΔΕ) 

στους αναδόχους και στην «Εγνατία Οδός* Α.Ε. ώστε η τε¬ 
λευταία να καλέσει τους πρώτους για την υπογραφή των 
συμφωνητικών. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 1996 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

.— 4- 

Αριθ. Φ.124/30/Β2/1864 (7) 

Άδεια κατοχής Β' θέσης στον Κωνσταντίνο Ζώρα και 
άδεια απουσίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή 
και τη λειτουργία των Ανωτάτων Εκπαιδευτικών Ιδρυμά¬ 
των*, όπως συμπληρώθηκε με την παρ. 6 του άρθρου 48 
του Ν. 1404/83. 

2. Το αριθ. 459/2.11.83 Π.Δ. (ΦΕΚ 157/29.11.83 τ.Α'). 

3. Το αριθ. 129/10.4.1991 Π.Δ. (ΦΕΚ 52/11.4.91 τ.Α·). 

4. Τα αριθ. 14874/632/6/87, 11527/507/10.5.88 έγ¬ 
γραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α'). 

6. Το αριθ. 9880/3.4.96 έγγραφο του Πανεπιστημίου 
Αθηνών. 

7. Τις διατάξεις του άρθρου 28 παρ. 10 του Ν. 2083/ 
ΦΕΚ 159/21.9.92 τ.Β'. 

8. Την αριθ. ΣΤ. 13/11.3.96 (ΦΕΚ 209/1.4.96 τ.Β') 
απόφαση του Υπουργού Εθνικής Παιδείας και θρησκευ¬ 
μάτων εκχώρησης αρμοδιοτήτων στον Γ ενικό Γ ραμματέα 
του ΥΠΕΠΘ. 

9. Το άρθρο 4 του Ν. 2198/94, αποφασίζουμε: 
Παρέχουμε την άδεια στον Κωνσταντίνο Ζώρα, Λέ¬ 
κτορα του Τμήματος Νομικής του Πανεπιστημίου Αθηνών, 
προκειμένου να κατέχει και τη θέση του Γ ενικού Γ ραμμα¬ 
τέα της Γενικής Γραμμστείας Διοίκησης και Οργάνωσης 
του Υπουργείου Εξωτερικών. Για το σκοπό αυτό χορη¬ 
γούμε και άδεια απουσίας τριών (3) ημερών την εβδομάδα. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1996 

Με εντολή Υπουργού 
Ο Γενικός Γραμματέας 
ΙΩΑΝΝΗΣ ΠΑΝΑΡΕΤΟΣ 


Αριθ, Β1/442 (8) 

Σύσταση Τομέων στο Παιδαγωγικό Τμήμα Δημοτικής Εκ¬ 
παίδευσης του Δημοκρίτειου Πανεπιστήμιου Θράκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. Του άρθρου 6 παρ. 4 του Ν. 1268/82 (Α 87), όπως 
συμπληρώθηκε με το άρθρο 48 παρ. Ιε' του Ν. 1404/ 
1983 (Α’ 173). 

2. Του άρθρου 29Α του Ν. 1558/85, όπως αυτό προστέ¬ 
θηκε με το άρθρο 27 του Ν. 2081/92 (Α' 154). 

3. Τη γνώμη της Γενικής Συνέλευσης του Παιδαγωγικού 
Τμήματος Δημοτικής Εκπαίδευσης του Δημοκρίτειου Πα¬ 
νεπιστημίου Θράκης (συνεδριάσεις 8/7.2.1995 και 9/ 
28.3.1995). 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του Δημοκρίτειου Πανεπιστημίου Θράκης, αποφασί¬ 
ζουμε: 

Συνιστώνται στο Παιδαγωγικό Τμήμα Δημοτικής Εκπαί¬ 
δευσης του Δημοκρίτειου Πανεπιστημίου Θράκης, οι ακό¬ 
λουθοι Τομείς: 

α) Τομέας Παιδαγωγικής και Ψυχολογίας, ο οποίος συ¬ 
ντονίζει τα γνωστικά αντικείμενα: Ψυχολογία (Εξελικτική 
Ψυχολογία, Κλινική Ψυχολογία, Ψυχοπαθολογία του παι¬ 
διού, Ψυχαναλυτική Ψυχολογία, Ψυχανάλυση και Λογοτε¬ 
χνία, Παιδαγωγική Ψυχολογία, Κοινωνική Ψυχολογία), 
Παιδαγωγικά (Συγκριτική Παιδαγωγική, Γ ενική Παιδαγω¬ 
γική, Κοινωνική Παιδαγωγική, Χειραφετική Παιδαγωγική, 
Συμβουλευτική Παιδαγωγική), Διδακτική Μεθοδολογία, 
Ειδική Αγωγή, Εκπαιδευτική Αξιολόγηση, Φιλοσοφία της 
Παιδείας, Ιστορία της Εκπαίδευσης και Κοινωνιολογίας 
της Εκπαίδευσης. 

β) Τομέας Θετικών Επιστημών, ο οποίος συντονίζει τα 
γνωστικά αντικείμενα: Μαθηματικά, Πληροφορική, Φυ¬ 
σική, Χημεία, Βιολογία, Οικολογία, Γεωγραφία, Γεωλογία, 
Περιβαλλοντική Εκπαίδευση, Χημεία Περιβάλλοντος και 
Διδακτική των παραπάνω. 

γ) Τομέας Ανθρωπιστικών και Κοινωνικών Επιστημών, ο 
οποίος συντονίζει τα γνωστικά αντικείμενα: Ελληνική 
Γλώσσα, Ελληνική Γραμματεία (αρχαία, μεσαιωνική και νε¬ 
ότερη), Νεοελληνική και Παιδική Λογοτεχνία, Φιλοσοφία, 
Ορθόδοξη θεολογία, Ιστορία Ελληνική και Παγκόσμια, Αι¬ 
σθητική Αγωγή, θέατρο, Μουσική Αγωγή, Φυσική Αγωγή, 
Κοινωνιολογία, Κοινωνική Ανθρωπολογία, Δημόσιο Δίκαιο 
και Δίκαιο της Εκπαίδευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1996 

Ο ΥΠΟΥΡΓΟΣ 

ΓΕΩΡΠΟΣ ΠΑΠΑΝΔΡΕΟΥ 

Αριθ. ΥΠΠΟ/ΔΙΟΙΚ/Α5/ΠΜΥ/24770 (9) 

Σύσταση μίας προσωποπαγούς θέσης στον Κλάδο ΠΕ3 

Αρχιτεκτόνων του Υπουργείου Πολιτισμού σύμφωνα με 

τις διατάξεις του άρθρου 25 του Ν. 2190/94. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 25 του Ν. 2190/94 «Σύσταση ανεξάρτη¬ 
της αρχής για την επιλογή προσωπικού και ρύθμιση θεμά¬ 
των διοίκησης». 

β) Του άρθρου 14, της πσρ. 19 του Ν. 2266/94 «Έλεγ¬ 
χος Δημοσίου Τομέα - Μετατάξεις - Κατάταξη προσωπι¬ 
κού με σχέση εργασίας ιδιωτικού δικαίου και άλλες ρυθμί¬ 
σεις». 

γ) Του άρθρου 18, της παρ. 11, του Ν. 2347/95 «Ανα¬ 
γνώριση του κέντρου των Περιφερειών της Ευρωπαϊκής 
Μεσογείου για το Περιβάλλον (ΚΕ.ΠΕ.ΠΕ.Π) και άλλες 
διατάξεις». 

δ) Του άρθρου 22, της παρ. 3, του Ν. 2362/95 «Περί 
Δημοσίου Λογιστικού κ.λπ.«. 

ε) Του Π.Δ/τος 611/77 «Υπαλληλικός Κώδίιξ». 

στ) Του Π.Δ/τος 941 ΓΠ «Περί Οργανισμού του ΥΠΠΟ». 

2. Την αριθμ. ΔΙΠΙΔΔ/Α2/7497/15.3.94 εγκύκλιο του 
Υπουργείου Προεδρίας της Κυβέρνησης που αφορά στην 
επαναπρόσληψη απολυθέντων κατά το άρθρ. 25 του Ν. 
2190/94. 

3. Την υπ’ αριθμ. Φ. 471.11/265/316464/Σ. 4508/ 
29.12.95 Κ.Υ.Α., όπως τροποποιήθηκε με την αρ. Φ. 
471.11 /75/205598/Σ. 1265/10.4.96/ΥΕΘΑ/ΓΕΣ/ΔΠΠ- 
/3ο για «Καθορισμό αριθμού υπαλλήλων των πρώην ΣΥ- 
ΚΕΑ-ΒΥ/ΣΥΚΕΑ και ΜΟΜΑ που θα επαναπροσληφθούν 
κατά το Β' εξάμηνο έτους 1995 σε υπηρεσίες διαφόρων 
Υπουργείων» (ΦΕΚ 275/23.4.96/τ.Β' και 339/Β/ 
16.5.96). 

4. Το αριθμ. 2041254/3.7.96 έγγραφο του Γ ενικού Λο¬ 
γιστηρίου του Κράτους, το οποίο αφορά στην εγγραφή 
πρόβλεψης για την επαναπρόσληψη ενός (1) αρχιτέκτονα 
σύμφωνα με τις διατάξεις του 2190/94. 

5. Το γεγονός ότι από τις διατάξεις αυτής της απόφα¬ 
σης, προκαλείται δαπάνη της οποίας το ύψος ανέρχεται 
στο ποσά των ενός εκατομμυρίου τριακοσίων χιλιάδων σα¬ 
ράντα τριών δραχμών και έχει εγγράφει στο αριθμ. κωδικό 
Φ.21-110 ΚΑΕ 0211 κ.λπ. προϋπολογισμού εξόδων του 
Υπουργείου Πολιτισμού τρέχοντος οικον. έτους, αποφα¬ 
σίζουμε: 

Συνιστούμε μία (1) προσωποπαγή θέση μόνιμου προσω¬ 
πικού, Κλάδου ΠΕ3 Αρχιτεκτόνων του Υπουργείου Πολιτι¬ 
σμού, η οποία καταργείται στην περίπτωση που θα κενω¬ 
θεί, για οποιοδήποτε λόγο. Στη θέση αυτή θα επαναπροσ- 
ληφθεί ένας υπάλληλος της πρώην ΣΥΚΕΑ, ο οποίος 
εμπίπτει στις διατάξεις του άρθρου 25 του Ν. 2190/94 σε 
συνδυασμό με τις διατάξεις της παρ. 19 του άρθρ. 14 του 
Ν. 2266/94 και τις διατάξεις της παρ. 11 του άρθρ. 18 του 
Ν. 2347/95. (Αριθ. βεβ. Υ.Δ.Ε./ΥΠΠΟ/2771/5.7.96). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 1996 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΛΕΞ. ΠΑΠΑΔΟΠΟΥΛΟΣ ΣΤΑΥΡΟΣ ΜΠΕΝΟΣ 

- »- 

Αριθ. ΥΠΠΟ/ΔΙΟΙΚ/Β/33026 (10) 

Τροποποίηση απόφασης διορισμού μελών Δ.Σ. του Εθνι¬ 
κού θεάτρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 1 και 3 του Ν. 2273/94 
(ΦΕΚ 233/Α) «Εθνικό θέατρο. Κρατικό θέατρο Β. Ελλά¬ 
δος και άλλες διατάξεις*. 

2. Την αριθ. 1119/11.1.95 (ΦΕΚ 6/12.11.95) υπουρ¬ 
γική απόφαση «διορισμός μελών Δ.Σ. του Εθνικού θεά¬ 
τρου» όπως τροποποιήθηκε μεταγενέστερα, αποφασί¬ 
ζουμε: 

1) Τροποποιούμε την αριθ. 1119/11.1.95 (ΦΕΚ 6/Β/ 
12.1.95) υπουργική απόφαση, με την οποία διορίστηκαν 
τα μέλη του Διοικητικού Συμβουλίου του Εθνικού θεάτρου 
(Ν.Π.Δ.Δ. εποπτευόμενο από το ΥΠΠΟ), όπως τροποποι¬ 
ήθηκε μεταγενέστερα, με την αριθ. 1698/11.1.96 όμοια 
απόφαση (ΦΕΚ 20/Β/16.1.96) και διορίζουμε ως Πρόε¬ 
δρο του Συμβουλίου αυτού, για το υπόλοιπο της θητείας 
του (λήξη θητείας 12.2.1999), τον Γιώργο Βέλτσο, Καθη¬ 
γητή Πανεπιστημίου, σε αντικατάσταση του Γεωργίου Χει- 
μωνά, ο οποίος παραιτήθηκε. 

2) Κατά τα λοιπά ισχύει η ανωτέρω αριθ. 1119/11.1.95 
(ΦΕΚ 6/Β/21.1.95) υπουργική απόφαση, όπως τροποποι¬ 
ήθηκε με την αριθ. 1698/11.1.96 (ΦΕΚ 20/Β/16.1.96) 
όμοια απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 1996 

Ο ΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 

-φ- 

Αριθ. ΥΠΠΟ/ΔΙΟΙΚ/Β/31186 (11) 

Σύσταση Γνωμοδοτικής Επιτροπής για θέματα καλλιτεχνι¬ 
κής φωτογραφίας. 

0 ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 30 παρ. 6 του Ν. 2190/94 
«Σύσταση ανεξάρτητης αρχής για επιλογή προσωπικού και 
ρύθμιση θεμάτων Διοίκησης». 

2. Το αριθμ. 27/24.5.96 ΦΕΑ της Διεύθυνσης Καλών 
Τεχνών (Τμήμα Εικαστικών Τεχνών). 

3. Τις διατάξεις του άρθρου 27 του Ν. 2081/92 και το 
γεγονός ότι από την απόφαση αυτή δεν προκαλείται δα¬ 
πάνη σε βάρος του Κρατικού Προϋπολογισμού, αποφασί¬ 
ζουμε: 

Συνιστούμε στο Υπουργείο Πολιτισμού Γνωμοδοτική 

Επιτροπή για θέματα καλλιτεχνικής φωτογραφίας, η οποία 
θα λειτουργεί στα πλαίσια των αρμοδιοτήτων του Τμήμα¬ 
τος Εικαστικών Τεχνών, της Διεύθυνσης Καλών Τεχνών, 
του ΥΓ1ΠΟ. 

Η ανωτέρω Επιτροπή αποτελείται από πέντε πρόσωπα 
που προέρχονται από το χώρο της καλλιτεχνικής φωτο¬ 
γραφίας (καλλιτέχνες, κριτικοί, θεωρητικοί κ.λπ.). 

Τα μέλη της Επιτροπής διορίζονται με διετή θητεία, με 
απόφαση του Υπουργού Πολιτισμού, με την οπο'ια ορίζεται 
και ο Πρόεδρος αυτής. Εισηγητής ορίζεται ο Προϊστάμε¬ 
νος της Διεύθυνσης Καλών Τεχνών του ΥΠΠΟ, αναπλη- 
ρούμένος από τον Προϊστάμενο του Τμήματος Εικαστικών 
Τεχνών της ίδιας Διεύθυνσης. Γραμματέας ορίζεται υπάλ¬ 
ληλος της ανωτέρω Διεύθυνσης. 

Έργο της Επιτροπής είναι η γνωμοδότηση ως προς: 

1. Τον ακολουθητέο τρόπο άσκησης και υλοποίησης 
της Εθνικής Πολιτικής για την Καλλιτεχνική Φωτογρα¬ 
φία και την εναρμόνιση προς αυτόν κάθε ενέργειας ή από¬ 
φασης. 

2. Την ενίσχυση φωτογράφων και καλλιτεχνών, προκει- 
μένου να παραγάγουν και να παρουσιάσουν νέο έργο και 
την ενίσχυση κριτικών, θεωρητικών και ιστορικών τέχνης 
και φωτογραφίας για την παραγωγή ερευνητικού έργου. 

3. Την ελληνική παρουσία στο εξωτερικό και τις εκτός 
Ελλάδος καλλιτεχνικές διοργανώσεις, εκθέσεις και άλλες 
σχετικές εκδηλώσεις. 

4. Την εκπόνηση και ορθή εφαρμογή προγραμμάτων 
επιχορήγησης προσώπων, φορέων, συλλόγων, ομάδων 
κ.λπ., καθώς και την αξιολόγηση και αποτίμηση των δρα¬ 
στηριοτήτων τους. 

5. Την εκπροσώπηση της φωτογραφίας σε εικαστικές, 
πολιτιστικές, επιστημονικές και εκπαιδευτικές διοργανώ¬ 
σεις και δραστηριότητες που αφορούν και ενδιαφέρουν το 
Υπουργείο Πολιτισμού. 

6. Κάθε άλλο θέμα που αφορά στη φωτογραφία και πα- 
ραπέμπεται στην Επιτροπή από τον Υπουργό Πολιτισμού 
και τα αρμόδια όργανα του ΥΠΠΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 1996 

Ο ΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 

4 - 

Αριθ. ΥΠΠΟ/ΔΙΛΑΠ/ΓΖ2324/32557 (12) 

Χαρακτηρισμός ως ιστορικών διατηρητέων μνημείων (2) 

ομόρων κτιρίων α) ιδ. Αλεξ. Μαυρομιχάλη στην οδό Με¬ 
νελάου 95 στη Σπάρτη, β) ιδ. Κων/νου Μαυρομιχάλη 

στην οδό Μενελάου 97 στη Σπάρτη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α του Ν. 1558/85 «περί Κυβέρνησης και Κυβερνητικών 
Οργάνων», που δημοσιεύθηκε στο ΦΕΚ 137/τ.Α/ 
26.7.85, 

β) του άρθρου 52 του Ν. 5351/1932 «περί αρχαιοτή¬ 


των», όπως αντικαταστάθηκε με το άρθρο 14 και 17 του 
Ν.Δ. 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει, 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγεστέρων του 
1830», 

δ) του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92), 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.Β/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού’ στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «Περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 15/30.5.95, αποφασί¬ 
ζουμε: 

Χαρακτηρίζουμε ως ιστορικά διατηρητέα μνημεία τα 
ακόλουθα (2) όμορα κτίρια στη Σπάρτη με την κοινή αυλή- 
κήπο στα όρια ιδιοκτησίας: 

α) στην οδό Μενελάου 95, ιδιοκτησίας Αλεξ. Μαυρομι¬ 
χάλη 

β) στην οδό Μενελάου 97, ιδιοκτησίας Κων. Μαυρομι- 
χάλη. 

Πρόκειται για αντιπροσωπευτικά δείγματα αρχιτεκτονι¬ 
κής της πόλης στα Β' ήμισυ του περασμένου αιώνα, σημα¬ 
ντικά για την ιστορία της αρχιτεκτονικής. 

Με την κοινή αυλή-κήπο και τα λιτά νεοκλασσικά στοι¬ 
χεία των όψεων συγκροτούν τον κτιριακό τύπο που καθό¬ 
ρισε και διαμόρφωσε την μορφολογία και την εικονογρα¬ 
φία όχι μόνον της οδού Μενελάου, αλλά και ολόκληρης 
της Σπάρτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 1996 
Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

Αριθ. Δ10/Α/26647/1899 (13) 


Καθορισμός κλάδων των οποίων οι υπάλληλοι κρίνονται 
για κατάληψη θέσεων προϊσταμένων. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗ Μ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάζεις του Ν. 2190/94 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης· (ΦΕΚ Α28) και ειδικότερα του εδαφ. β' της 
παρ. 15 του άρθρου 36 αυτού. 

2. Τις διατάξεις του Ν.Δ. 714/70 «περί ιδρύσεως Δ/ 
νσεως Εναερίων Μεταφορών παρά τω Υπουργεΐω Συγκοι¬ 
νωνιών και Οργανώσεως της Υπηρεσίας Πολιτικής Αερο¬ 
πορίας» (ΦΕΚ Α 238), όπως τροποποιήθηκε με το Ν. 
1340/83 «Τροποποίηση διατάξεων του Ν.Δ. 714/70 
κΛπ.» (ΦΕΚ Α35). 

3. Τις διατάξεις του Π.Δ. 56/89 «Οργανισμός της Υπη¬ 
ρεσίας Πολιτικής Αεροπορίας του Υπουργείου Μεταφο¬ 
ρών και Επικοινωνιών» (ΦΕΚ Α28), όπως τροποποιήθηκε 
με το Π.Δ. 439/89 (ΦΕΚ Α190), το Π.Δ. 35/93 (ΦΕΚ Α13) 
και το Π.Δ. 80/96 (ΦΕΚ Α62). 

4. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ Α137) όπως 
αυτό προστέθηκε με το άρθρο 27 του Ν. 2081/92 (ΦΕΚ 
Α154). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

6. Την ανάγκη επιλογής προϊσταμένων οργανικών μονά¬ 
δων της ΥΠΑ για τη διασφάλιση της εύρυθμης και αποδο¬ 
τικής λειτουργίας αυτής, αποφασίζουμε: 

’Αρθρο 1 

Καθορίζουμε τους Κλάδους ΠΕ και ΤΕ Κατηγοριών, 
στους οποίους ανήκουν οι υπάλληλοι, που κρίνονται για 
την κατάληψη θέσεων προϊσταμένων των τμημάτων της 
Δ/νσης Ασφάλειας Αερολιμένων και του Τμήματος Διαρ¬ 
κούς Επιμόρφωσης σε θέματα ασφάλειας Αερολιμένων 
της Σχολής Πολιτικής Αεροπορίας (ΣΠΟΑ), τα οποία συ- 
στήθηκαν με το Π.Δ. 80/96 (ΦΕΚ Α/62), ως ακολού¬ 
θως: 

α) Των Τμημάτων της Δ/νσης Ασφάλειας Αερολιμένων, 
πλην του Τμήματος Ηλεκτρονικών Μέσων και Συστημάτων 
Ασφάλειας Αερολιμένων, προϊστανται μόνιμοι υπάλληλοι 
των κλάδων ΠΕΙ ή ΤΕ1 Αερολιμενικών. 

β) Του Τμήματος Ηλεκτρονικών Μέσων και Συστημάτων 


Ασφάλειας Αερολιμένων της Διεύθυνσης Ασφάλειας Αε¬ 
ρολιμένων προΐσταται μόνιμος υπάλληλος εκ των Κλάδων 
ΠΕ4 ή ΤΕ4 Ηλεκτρονικών. 

γ) Του Τμήματος Διαρκούς Επιμόρφωσης σε θέματα 
Ασφάλειας της Σχολής Πολιτικής Αεροπορίας (ΣΠΟΑ) 
προΐσταται μόνιμος υπάλληλος εκ των Κλάδων ΠΕΙ ή ΤΕ1 
Αερολιμενικών. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 1996 

οι ΥΠΟΥΡΓΟΙ 

ΕΣΩΤΕΡΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΜΕΤΑΦΟΡΩΝ ΚΑΙ ΕΠΚΟΜΩΜΩΝ 

Α.-Α. ΤΣΟΧΑΤΖΟΠΟΥΛΟΣ ΧΑΡΗΣ ΚΑΣΤΑΝΙΔΗΣ 
-♦- 

(14) 

Αντικατάσταση των παρ. β και γ του άρθρου 3Γ των διατά¬ 
ξεων περί «Σύστασης Ειδικού Λογαριασμού στο Κέντρο 

Προγραμματισμού και Οικονομικών Ερευνών». 

(Συνεδρίαση Δ.Ε. 2/17.6.96) 

Η ΔΙΟΙΚΟΥΣΑ ΕΠΙΤΡΟΠΗ 
ΤΟΥ ΕΙΔΙΚΟΥ ΛΟΓΑΡΙΑΣΜΟΥ ΤΟΥ ΚΕΠΕ 

Αφού έλαβε υπόψη: 

α) Το Σημείωμα αριθ. ΕΛο 13/10.6.1996 της Προϊστα- 
μένης Γραμματείας ΕΛοΚΕΠΕ, και 

β) Τις διατάξεις της αριθ. 8843/7.3.1991 (ΦΕΚ 132Β) 
απόφασης σύστασης του ΕΛοΚΕΠΕ, αποφασίζει ομό¬ 
φωνα: 

Εγκρίνει την αντικατάσταση των παρ. β και γ του άρθρου 
3Γ των διατάξεων της αριθ. 8843/7.3.1991 (ΦΕΚ 132Β) 
απόφασης σύστασης του ΕΛοΚΕΠΕ περί «προμηθειών και 
εκτελέσεων εργασιών», ως ακολούθως: 

«Οι προμήθειες ή εκτελέσεις εργασιών διενεργούνται 
σύμφωνα με τις εκάστοτε ισχύουσες διατάξεις περί προ¬ 
μηθειών Δημοσίου και Ν.Π.Δ.Δ.». 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος Δ.Ε. 

ΜΙΛΤΙΑΔΗΣ ΠΑΠΑΪΩΑΝΝΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




